CELEX: 32010R0047
Language: sl
Date: 2010-01-19 00:00:00
Title: Uredba Komisije (EU) št. 47/2010 z dne 19. januarja 2010 o spremembi Uredbe (ES) št. 1173/2009 o določitvi intervencijskih centrov za trdo pšenico in riž v Romuniji

20.1.2010   
            
            
               SL
            
            
               Uradni list Evropske unije
            
            
               L 14/2
            
         UREDBA KOMISIJE (EU) št. 47/2010
   z dne 19. januarja 2010
   o spremembi Uredbe (ES) št. 1173/2009 o določitvi intervencijskih centrov za trdo pšenico in riž v Romuniji
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) in zlasti člena 41 v povezavi s členom 4 Uredbe,
   ob upoštevanju naslednjega:
   
               (1)
            
            
               Člen 2 Uredbe Komisije (ES) št. 670/2009 (2), ki vzpostavlja podrobna pravila za uporabo Uredbe (ES) št. 1234/2007 v zvezi z javno intervencijo z razpisom za odkup trde pšenice ali neoluščenega riža, določa minimalne pogoje, ki jih morajo izpolnjevati intervencijski centri držav članic.
            
         
               (2)
            
            
               V skladu s členom 23(1) Uredbe (ES) št. 670/2009 je Romunija za dejansko določitev intervencijskih centrov službam Komisije poslala seznam centrov in seznam skladiščnih prostorov, ki pripadajo tem centrom, ki jih je odobrila, saj izpolnjujejo minimalne pogoje iz predpisov Skupnosti. Zato mora Komisija določiti te intervencijske centre.
            
         
               (3)
            
            
               Uredbo Komisije (ES) št. 1173/2009 (3) je zato treba ustrezno spremeniti.
            
         
               (4)
            
            
               Ukrepi, določeni v tej uredbi, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 1173/2009 se spremeni v skladu s Prilogo k tej uredbi.
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. januarja 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 194, 25.7.2009, str. 22.
   
      (3)  UL L 314, 1.12.2009, str. 48.
   
      PRILOGA
      Priloga k Uredbi (ES) št. 1173/2009 se spremeni:
      
                  1.
               
               
                  V del A se doda naslednje besedilo:
                  „ROMUNIJA
                  Turnu Măgurele
                  Brăila“
               
            
                  2.
               
               
                  V del B se doda naslednje besedilo:
                  „ROMUNIJA
                  Turnu Măgurele
                  Brăila“